De få kontrolbesøg uden for kontortid er langt fra godt nok, lyder det fra fødevareekspert på Professionshøjskolen Metropol i København, Michael René. - Virksomhederne skal jo ikke vide, hvornår de bliver kontrolleret, det giver ingen mening, fortæller han. Hos Fødevareafdeling Aalborg, der står for Region Nordjylland, mener man ikke, at de manglende besøg i weekenden er noget problem. - Vores personaler kan ved kontrollerne godt se, om en virksomhed generelt er et pænt sted ved at komme i hverdagene, udtaler fødevarechef Birgitte Horn. Men det mener fødevareeksperten ikke er fyldestgørende nok. - Det er skræmmende, at man ikke foretager kontroller i weekenden. Restaurationer og andre fødevarevirksomheder kan med de få besøg i weekender spekulere i at snyde og slække på tingene. I sidste ende er det jo folks sikkerhed, man skal tænke på, siger Michael René.

Referat:
3.868 gange i år har fødevarekontrollen inspiceret restaurationer og andre fødevarevirksomheder i Nordjylland. Kun 18 af besøgene er sket i weekenden.